**Ministru kabineta noteikumu projekta „Grozījumi Ministru kabineta 2015. gada 14. aprīļa noteikumos Nr. 194 „Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2015. gada 14.aprīļa noteikumos Nr.194 „Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”” (turpmāk – noteikumu projekts) ir sagatavots, pamatojoties uz likuma “Par akcīzes nodokli” 18.panta piekto, 6.1 un 6.2 daļu, Ministru kabineta 2017.gada 11.jūlija sēdes protokollēmuma (prot. Nr.35, 31.§) “Par likumprojektu “Grozījumi likumā “Par akcīzes nodokli”” 4. punktu un Ministru kabineta 2018.gada 20.februāra sēdes protokollēmuma (prot. Nr.11, 23.§) 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir nodrošināt, lai ar 2021./2022. saimniecisko gadu lauksaimniecības produkcijas ražotājiem, kas ir tiesīgi iegādāties dīzeļdegvielu ar samazinātu akcīzes nodokļa likmi, tiktu pārskatīts minimālo ieņēmumu kritērijs, kā to paredz Ministru kabineta 2017.gada 11.jūlija sēdes protokollēmuma (prot. Nr.35, 31.§) “Par likumprojektu “Grozījumi likumā “Par akcīzes nodokli”” 4. punkts un Ministru kabineta 2018.gada 20.februāra sēdes protokollēmuma (prot. Nr.11, 23.§) 2.punkts.Saskaņā ar noteikumu 31.2 punktu līdz 2020.gada 30.jūnijam ir paredzēta atvieglota minimālo ieņēmumu kritērija vērtēšana. Personas ieņēmumi no lauksaimnieciskās ražošanas tiks vērtēti atbilstoši Valsts ieņēmumu dienestā iesniegtajai gada ienākumu deklarācijai vai uzņēmuma gada pārskatam par iepriekšējo taksācijas gadu vai par taksācijas gadu pirms iepriekšējā taksācijas gada. Tas nozīmē, ka līdz 2020.gada 30.jūnijam tiek ņemta vērā tā personas deklarācija, kurā norādīti lielāki ieņēmumi no lauksaimnieciskās ražošanas. Atvieglota minimālo ieņēmumu kritērija vērtēšana tika ieviesta, ievērojot izteikti nelabvēlīgos laikapstākļus lauksaimniecības nozarē.Tā kā 2017. gada 23. un 24.augusta intensīvajās lietavās tika novērots nebijis nokrišņu daudzums, saskaņā ar Ministru kabineta 2017.gada 29.augusta sēdē (prot. Nr.42 1.§) apstiprinātā rīkojuma Nr.455 “Par ārkārtējās situācijas izsludināšanu” (turpmāk – rīkojums Nr.455) 1.punktu laikā no 2017.gada 29.augusta līdz 30.novembrim spēcīgo lietavu un to radīto seku skartajās administratīvajās teritorijās (29 novados) izsludināta ārkārtējā situācija.Stipras lietusgāzes turpinājās arī septembrī un oktobrī, aptverot jau visu Latvijas teritoriju. Krīzes vadības padomes 2017.gada 14.novembra ārkārtas sēdes protokola Nr.4 1.§ 3.punktā atzīts, ka valsts nozīmīgā teritorijas daļā rudens lietavu un plūdu izraisītās sekas lauksaimniecībā ir uzskatāmas par valsts mēroga dabas katastrofu.Arī 2018.gads izrādījās nelabvēlīgs lauksaimniecības produkcijas ražotājiem ilgstoša sausuma dēļ. Krīzes vadības padomes 2018.gada 26.jūnija ārkārtas sēdes protokola Nr.1 1.§ 3.punktā atzīts, ka pavasara ilgstošā sausuma izraisītās sekas lauksaimniecībā ir definējamas kā valsts mēroga dabas katastrofa.Tādēļ, vērtējot 2018.gada ārkārtējo situāciju lauksaimniecības nozarē, paredzēts, ka minimālo ieņēmumu kritērija paaugstināšana stāsies spēkā ar 2021./2022.saimniecisko gadu.Ar noteikumu projektu tiek precizēts noteikumu 1.pielikums atbilstoši Ministru kabineta 2019.gada 16.aprīļa noteikumiem Nr.168 “Grozījumi Ministru kabineta 2015.gada 10.marta noteikumos Nr.126 “Tiešo maksājumu piešķiršanas kārtība lauksaimniekiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums skar apmēram 17 700 lauksaimniecības produkcijas ražotāju, kas ik gadu piesakās Lauku atbalsta dienestā dīzeļdegvielas ar samazinātu akcīzes nodokļa likmi saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta, ievietojot noteikumu projektu publiskai apspriešanai Zemkopības ministrijas tīmekļvietnē www.zm.gov.lv sadaļā “Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts publiskai apspriešanai Zemkopības ministrijas tīmekļvietnē www.zm.gov.lv sadaļā “Sabiedriskā apspriešana” tika ievietots 2019.gada 23.maijā.  |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta esošo funkciju un cilvēkresursu ietvaros.Jaunas institūcijas netiek veidotas, kā arī netiek paredzēta esošo institūciju likvidācija vai reorganizācija. |
| 3. | Cita informācija | Nav. |

Zemkopības ministrs Kaspars Gerhards

Karlapa 67027216

Agrita.Karlapa@zm.gov.lv